«Ամեն անգամ, երբ որևէ խնդիր է առաջանում իրավապահ մարմնի գործունեության մեջ, դրանից շեղելու համար ինչ-որ նոր քրեական գործ է հայտնվում։ Եթե մենք նայում ենք տվյալները, «Կոնգրես» հյուրանոցը ձեռք է բերվել 2014-ին, իսկ այդ ժամանակ Ռոբերտ Քոչարյանը որևէ պետական պաշտոն չի զբաղեցրել արդեն վաղուց։ Երբ կլինի գործը, կհասկանանք՝ ինչ է նկատի ունեցել ԱԱԾ տնօրենը։ Բայց այդ գործարքի հետ կապված որևէ կաշառքի էպիզոդ մենք չենք տեսնում», - հայտարարեց Օրբելյանը՝ մեկնաբանելով ԱԱԾ տնօրեն Արթուր Վանեցյանի հայտարարությունները, թե Քոչարյանը «Կոնգրես» հյուրանոցը ձեռք է բերել կաշառքի միջոցով։ Նա հավելեց, որ իրենց թիմը զարմացած է հայտարարությունից, բայց սպասում են զարգացումներին։